<classify> CHAMA cha ACT-Wazalendo kimetoa kadi mpya 100,000, kutokana na wimbi la wanachama wa Chama cha Wananchi CUF kuhamia katika chama chao kuzidi kushika kasi, kuanzia wanachama wa kawaida hadi viongozi waandamizi, wakimfuata Maalim Seif Sharrif Hamad.Msemaji wa ACT-Wazalendo, Ado Shaibu alisema mpaka sasa wameshatoa kadi zaidi ya 100,000 ambazo zinaendelea kugawiwa kwa wanachama wa CUF wanaohamia ACT-Wazalendo katika maeneo mbalimbali nchini.Baada ya aliyekuwa Katibu Mkuu wa CUF, Maalim Seif kuhamia ACTWazalendo wiki hii, Shaibu alisema viongozi wengine wa juu wa CUF wakiwemo wajumbe zaidi ya 20 wa Baraza Kuu, nao wamehamia chama hicho.Kutokana na kile alichokiita kuwa ni wimbi kubwa la wanachama wa CUF kuhamia katika chama chao, Shaibu alisema takwimu kamili ya idadi ya wanachama wa CUF waliohamia ACTWazalendo, wangeitoa muda wowote kuanzia jana.  <topic>: KITAIFA 